**ИЗМЕНА КОНКУРСНЕ ДОКУМЕНТАЦИЈЕ БРОЈ 9/2016**

**И ПРОДУЖЕЊЕ РОКА ЗА ПОДНОШЕЊЕ ПОНУДА**

**ЈАВНА НАБАВКА:**

**НАБАВКА ДОБРА – КАНЦЕЛАРИЈСКИ МАТЕРИЈАЛ ЗА ПОТРЕБЕ**

**ГРАДСКЕ ОПШТИНЕ НОВИ БЕОГРАД**

(Број предмета јавне набавке: VII-404-1/2016-9)

У предмету јавне набавке добра – канцеларијски материјал за потребе Градске општине Нови Београд, број предмета VII-404-1/2016-9, Наручилац je примио захтеве за појашњење Конкурсне документације:

У предмету јавне набавке добра – канцеларијски материјал за потребе Градске општине Нови Београд, број предмета VII-404-1/2016-9, Наручилац je дана 03.03.2016. године примио захтев за појашњење Конкурсне документације:

**ПИТАЊЕ:**

Osnovnom konkursnom dokumentacijom za partiju 2, zahtevali ste da Ponuđači dostave potvrdu Proizvođača uređaja **samo za HP brend**, kojom se dokazuje da su ponuđena dobra originalna. Zadnjom izmenom zahtevate da se dokazi o originalnosti ponuđenih dobara dostave za svaki navedeni brend iz specifikacije. S obzirom da Hp čini 95% specifikacije kao i da određeni brendovi nemaju predstavništvo proizvođača / ovlaščenog distributera, molimo vas da potvrdite:

* da su ponuđači u obavezi da uz ponudu dostave zahtevane dokaze o originalnosti predmetnih dobara, predviđene zadnjom izmenom kd. od 03.03.2016. isključivo za HP Brend kao najzastupljeniji u Vašoj specifikaciji? (Napominjemo da za određene brendove iz specifikacije predmetne nabavke postoji samo po jedna ili dve pozicije, pa bi trebalo imati u vidu da za ista proizvođači/ovlašćeni distributeri ne bi ni izdali zahtevane potvrde.)
* Da je za ostale brendove iz specifikacije neophodno dostavitiu izjavu na memorandumu ponuđača pod krivičnom i materijalnom odgovornošću da nudi originalna dobra proizvedena od proizvođača uređaja?

**ОДГОВОР НАРУЧИОЦА:**

Да, потврда се доставља искључиво за тонере који се користе за HP-штампаче. За све остале типове потребно је доставити изјаву понуђача под материјалном и кривичном одговорношћу, да ће током периода реализације уговора испоручавати фабрички нова добра, у оригиналном паковању произвођача уређаја и нерециклирана. Оригиналност производа ће се контролисати током трајања читавог уговора на основу фабричког  паковања (холограма, заштитне налепнице, серијског броја и слично).

На основу горе наведених захтева за појашњењем, **Наручилац мења конкурсну документацију и то:**

Тачка 5.4: ДОДАТНИ УСЛОВИ за учешће из члана 76. Закона о јавним набавкама, на страни 16 Конкурсне документације:

Под тачка 2.4.3. за Партију 2 –доказ: **додају се речи**: „за тонере који се користе за HP штампаче.

За све остале типове штампача:

- Изјава понуђача под материјалном и кривичном одговорношћу, да ће током периода реализације уговора испоручавати фабрички нова добра, у оригиналном паковању произвођача уређаја за које се користе добра и нерециклирана, прибављена кроз легалне дистрибутивне канале. Оригиналност производа ће се контролисати током трајања читавог уговора на основу фабричког  паковања (холограма, заштитне налепнице, серијског броја и слично).“

|  |  |  |
| --- | --- | --- |
| 5.4 | **2.4.3. за Партију 2 – да понуђач дистрибуира добра која су** оригиналан производ произођача уређаја за који се исти користе | Као доказ прилаже се:2.4.3. - понуђач који подноси понуду за Партију 2,- за тонере који се користе за HP штампаче: уколико није произвођач уређаја за који се понуђена добра користе, односно овлашћени представник произвођача, достваља и потврду произвођача уређаја за који су добра понуђена, односно овлашћеног представника произвођача, односно овлашћеног дистрибутера, којом се гарантује да су добра која понуђач нуди оригинални производ произвођача уређаја за који се користе.Ова потврда мора да гласи на име понуђача који доставља понуду и у истој мора бити наведено да се користи за предметну јавну набавку.Уколико понуђач достави потврду овлашћеног дистрибутера, у обавези је да достави и документ издат од стране произвођача уређаја за који се понуђена добра користе, односно овлашћеног представника произвођача, којим се доказује да дистрибутер има статус овлашћеног дистрибутера на дан објављивања позива за доставаљање понуде.Уколико понуду подноси произвођач уређаја за који се понуђена добра користе, односно овлашћени представник произвођача, исти не мора да доставља наведену Потврду којом се гарантује да су добра која понуђач нуди оригинални производ произвођача уређаја за који се користеЗа све остале типове штампача:**-** Изјава понуђача под материјалном и кривичном одговорношћу, да ће током периода реализације уговора испоручавати фабрички нова добра, у оригиналном паковању произвођача опреме за које се користе добра и нерециклирана, прибављена кроз легалне дистрибутивне канале. Оригиналност производа ће се контролисати током трајања читавог уговора на основу фабричког  паковања (холограма, заштитне налепнице, серијског броја и слично). |

**ПИТАЊЕ: „**Увидом у Конкурсну документацију за Партију 2 –рибони, тонери, кетриџи и боје, увидели смо да додатни услов који гласи „да понуђач дистрибуира добра која су оригинално произведена за наведене типове штампача и да понуђач испуњеност наведеног услова доказује „изјавом да ће током периода релизације уговора испоручивати фабрички нова добра у оригиналном паковању произвођача и нерециклирана“ као и захтев из Техничке спецификације „да добра морају да буду фабрички нова у оригиналном паковању произвођача робе и нерециклирана“ неће Наручиоцу пружити накакву слику нити о произвођачу нити о квалитету понуђених добара.“

Овакве дефиниције омогућавају да понуђач понуди „мачку у џаку“ јер се ваш захтев највише своди на оригинално паковање и на оно што је у паковању.

Да би заштитили интересе Наручиоца и интерес коректних понуђача предлажемо да уведете минимум захтева који се односе на произвођаче понуђених добара и на сама понуђена добра.

У том смислу предлажемо да за произвођача уведете захтев да поседује минимум стандарде ISO 9001 и ISO 140001, a да се понуђена добра производе у уз примену стандарда ISO 19752 и ISO 19798, односно DIN 338701/2 и DIN 33871 1/2што се све односи на квалитет тонера и доказује се сертификатима и документима произвођача.

Уколико остане оваква дефиниција допунског захтева може се сматрати да је битна само најнижа цена без обзира на квалитет те ћемо бити принуђени да поднесемо захтев за заштиту права јер није прецизно дефинисан ваш захтев који се односи на квалитет и дефиницију „оригинално произведен за наведене типове штампача“

**ОДГОВОР НАРУЧИОЦА:**

Наручилац је јасно одредио услове које понуђачи треба да испуне. Наручилац је у измени Конкурсне документације навео да тонери **треба да буду оригинални производи произведени од стране произвођача уређаја за које се користе.**

У осталом делу Конкурсна документација остаје неизмењена.

Измена Конкурсне документације објављена је на Порталу Управе за јавне набавке и веб сајту Градске општине Нови Београд 04.03.2016. године.

**Нови рок за подношење понуда је 09.03.2016. до 10:00 часова, док ће се јавно отварање понуда обавити истог дана са почетком у 11:00 часова у сали 1 Градске општине Нови Београд.**

**Београд, 04.03.2016. године**

 **Председник**

**Комисије за јавну набавку**

 Драган Драгојевић, с.р.